18/2019. (III. 06.) OBT határozat
OBH utasítás véleményezéséről
Az Országos Bírói Tanács nem támogatja az OBH elnökének az Országos Bírósági Hivatal és a bíróságok statisztikai tevékenységéről szóló 13/2018. (XII. 21.) OBH utasítását.
A munkateher-mérés megfelelő eszköze a súlyszámok rendszere, szükséges lenne ennek országosan egységes és összehasonlítható bevezetése és hozzáigazítása az új eljárási kódexek jelentette jogszabályi környezethez a polgári és a büntető ügyekben egyaránt. Elodázhatatlan a büntető ügyszak másod- és harmadfokú ügyei esetében az önálló súlyszámrendszer kidolgozása. Szükséges továbbá a polgári és büntető fellebbviteli tanácsok esetében - különösen az eltérő létszámú tanácsoknál - az egyéni bírói munkateher összehasonlítható mérése lehetőségének megteremtése.
Az igazgatási szabályzat szerinti tárgyalási kedvezmények megjelenítése teljes körűen lenne indokolt a statisztikai szabályzatban is.
A szabályzat 7. § (4) bekezdésében hivatkozott „előzetes, nem hivatalos” mérés nem értelmezhető.